อำเภอสุวรรณภูมิ
ประวัติศาสตร์ > ลำดับนายอำเภอสุวรรณภูมิ (หลังปี พ.ศ. 2451)

การนับตำแหน่งนายอำเภอนับจากปี พ.ศ. 2451 นั้น จะใช้ลำดับที่ 1 ใหม่ เนื่องจากผู้ว่าราชการเมืองของเมืองชั้นเอกมีฐานะเทียบเท่า "ผู้ว่าราชการจังหวัด" ภายหลังมีการเปลี่ยนแปลงและยุบฐานะเมืองเป็นอำเภอ และตำแหน่ง "ผู้ว่าราชการจังหวัด" เป็น "นายอำเภอ" ดังนั้นจึงนับลำดับใหม่
| ลำดับที่ | นายอำเภอ | เริ่มต้น (พ> ศ.) | สิ้นสุด (พ> ศ.) | จำนวนปี | เหตุการณ์สำคัญ/อื่น ๆ |
| --- | --- | --- | --- | --- | --- |
| 1 | หลวงประชาชนบาล | 2451 | 2455 | 4 |  ในปี พ.ศ. 2454 ตั้งโรงเรียนประชาบาล ต่อมาคือ โรงเรียนเมืองสุวรรณภูมิ อาศัยศาลาวัดเหนือเป็นสถานศึกษา เปิดทำการสอนตั้งแต่ชั้นประถมศึกษาปีที่ 1 ถึงชั้นประถมศึกษาปีที่ 3 |
| 2 | พระรัตนวงษา (ก่อนหน้า หลวงประจำจันทรเขตร) (น้อย) ลิวิสิทธิ์ | 2455 | 2463 | 8 |  ในปี พ.ศ. 2456 ยกฐานะโรงเรียนประชาบาลเป็นโรงเรียนรัฐบาล "โรงเรียนสุวรรณภูมิพิทยไพศาล" ภายหลังยุบเป็นโรงเรียนประชาบาลในปี พ.ศ. 2465 ก่อนเป็นโรงเรียนเมืองสุวรรณภูมิ |
| 3 | ขุนสกลรักษา (เชย สุขสุคนธ์) | 2463 | 2463 | 1 |  |
| 4 | หลวงประสาสน์ โสภณ (ร.ท.อุ่ม ภมรสูตร) | 2463 | 2473 | 10 |  ในระหว่าง พ.ศ 2463–2473 หลวงประสาสน์โสภณ (อุ่น ภมรสูตร) ซึ่งดำรงตำแหน่งนายอำเภอสุวรรณภูมิสมัยนั้นได้ริเริ่มสร้างสุขศาลาขึ้นบริเวณหน้าตลาดสด บริเวณธนาคารออมสินปัจจุบันมีพื้นที่ 61 ไร่ มีเจ้าหน้าที่มหาดไทยเป็นผู้ดูแลดำเนินการ ต่อมาทางราชการได้บรรจุผู้ช่วยแพทย์ ชื่อ นาย ช. สายเชื้อ มาดำรงตำแหน่งหัวหน้าสุขศาลาสุวรรณภูมิเป็นคนแรก ในปี พ.ศ. 2467 เมืองแพน วลัยศรี (ผู้รักษาการตำแหน่งผู้ว่าราชการเมืองสุวรรณภูมิท่านสุดท้าย) ร่วมกับคณะ ทำการบูรณะอุโบสถและปฏิสังขรณ์ ปิดทององค์พระพุทธรูปวัดใต้วิไลธรรม โดยว่าจ้างช่างชาวญวน คือ นายจางและนายฮาย เป็นผู้ก่อสร้าง รวมทั้งมีการวาดภาพจิตรกรรมโดยนายโสม โดยหลวงประสาศน์ โสภณเป็นประธานฝ่ายฆราวาส และพระธรรมสุนทรอบภิรม พระอธิการ เป็นประธานฝ่ายสงฆ์ ซึ่งยังคงปรากฏหลักฐานการบันทึกและภาพวาด อุโบสถ ณ วัดใต้วิไลธรรมจนปัจจุบัน  ในปี พ.ศ. 2469 อำมาตย์เอกพระยาสุนทรเทพกิจจารักษ์ (ทอง จันทรางศุ) ข้าหลวงจังหวัดร้อยเอ็ดเห็นว่าบึงพลาญชัย (เดิมใช้ว่าบึงพระลานชัย) ซึ่งตั้งอยู่ใจกลางเมืองร้อยเอ็ดตื้นเขิน ถ้าปล่อยทิ้งไว้บึงก็จะหมดสภาพไป จึงได้ชักชวนชาวบ้านจากทุกอำเภอมาขุดลอกบึง เพื่อให้มีน้ำขังอยู่ได้ตลอดปี ได้ดำเนินการขุดลอกบึงทั้งกลางวันและกลางคืนอยู่ 2 ปี มีชาวบ้านมาร่วมขุดลอกบึงถึง 40,000 คน |
| 5 | หลวงชาญรัฐกิจ (เชย พลาศรัย) | 2473 | 2476 | 3 |  |
| 6 | ขุนประเสริฐสรรพกิจ (วิเชียร วงศ์แก้ว) | 2476 | 2479 | 3 |  16 พฤศจิกายน พ.ศ. 2476 ได้มีการจัดการเลือกตั้งครั้งแรกของประเทศสยาม โดยจังหวัดร้อยเอ็ดเป็นเขตเลือกตั้งเดียว มีผู้แทนราษฎรจำนวน 2 คน คือ พันโทพระไพศาลเวชกรรม (สวาสดิ์ โสมเกษตริน) และจ่านายสิบขุนเสนาสัสดี (ถั่ง ทองทวี) |
| 7 | นายโสภณ อัศดร (เงก สาตะมัย) | 2479 | 2487 | 8 |  |
| 8 | ร้อยโท ถวิล ธนสีลังกูร | 2487 | 2490 | 3 |  ย้ายที่ว่าการอำเภอไปดงป่าก่อ (ปัจจุบัน) |
| 9 | นายส่ง ศุภโตษะ | 2490 | 2490 | 1 |  |
| 10 | นายสีขร สีขรภูมานุรักษ์ | 2490 | 2491 | 1 |  |
| 11 | นายเอิบ กลิ่นอุบล | 16 ธ.ค. 2491 | 2493 | 2 |  ตั้งตำบลทุ่งหลวง (แยกจากตำบลสระคู) ตำบลหัวโทน (แยกจากตำบลน้ำคำ) ตำบลหินกอง (แยกจากตำบลสระคู) และตำบลบ่อพันขัน (แยกออกจากตำบลเปลือย) |
| 12 | ร้อยตรีสุวรรณ โรจนวิภาดา | 27 มิ.ย. 2493 | 2495 | 2 |  ในปี พ.ศ. 2493 จอมพล ป. พิบูลสงครามได้ประกาศขนานนามทางหลวงแผ่นดินให้เป็นเกียรติแก่ผู้มีส่วนประกอบคุณงามความดีต่อประเทศในราชกิจจานุเบกษา 12 ธันวาคม 2493 ทางหลวงแผ่นดินสาย ร้อยเอ็ด-สุวรรณภูมิ-สุรินทร์ (ทางหลวงหมายเลข 214) ให้ขนานนามว่า ถนนปัทมานนท์ เพื่อเป็นเกียรติแก่ นายวีรพล ปัทมานนท์ อดีตนายช่างกำกับหมวดการทางสุรินทร์ และทางหลวงแผ่นดินสายสุวรรณภูมิ-ยะโสธร-อำนาจเจริญ ให้ขนานนามว่า ถนนอรุณประเสริฐ เพื่อเป็นเกียรติแก่ นายจำปี อรุณประเสิรฐ นายช่างกำกับแขวง |
| 13 | นายสวัสดิ์ พรหมดิเรก | 8 ก.ค. 2495 | 15 มี.ค. 2498 | 2 ปี 8 เดือน |  ในวันที่ 1 มิถุนายน พ.ศ. 2497 ก่อตั้ง “โรงเรียนสุวรรณภูมิ” เป็นโรงเรียนมัธยมศึกษาโดยอาศัยอาคารเรียนชั่วคราวโรงเรียนบ้านสุวรรณภูมิ (โรงเรียนเมืองสุวรรณภูมิในปัจจุบัน) เป็นสถานที่เรียนชั่วคราว และในปี พ.ศ. 2551 เปลี่ยนชื่อเป็นโรงเรียนสุวรรณภูมิวิทยาลัย |
| 14 | นายเสถียร นาครวาจา | 23 มี.ค. 2498 | 24 ก.ค. 2499 | 1 ปี 4 เดือน |  |
| 15 | นายสาคร เพชรวิเศษ | 29 ก.ค. 2499 | 13 ก.ค. 2503 | 4 ปี |  ในปี พ.ศ. 2499 ได้มีประกาศกระทรวงมหาดไทย เรื่องการจัดตั้งสุขาภิบาลตำบลสระคู อำเภอสุวรรณภูมิ จังหวัดร้อยเอ็ด เมื่อวันที่ 18 เดือนกรกฎาคม พ.ศ. 2499 (ราชกิจจานุเบกษา ฉบับพิเศษ หน้า 54 เล่ม 37 ตอนที่ 60 วันที่ 3 สิงหาคม 2499)  ในปี พ.ศ. 2503 ตั้งโรงเรียนประชาบาล ต่อมาเป็นโรงเรียนเมืองใหม่สุวรรณภูมิและโรงเรียนอนุบาลเมืองใหม่สุวรรณภูมิ |
| 16 | นายประเสริฐ เทศประสิทธิ์ | 13 ก.ค. 2503 | 30 พ.ย. 2504 | 1 ปี 4 เดือน |  |
| 17 | นายเฉียบ สมุทระกระพงศ์ | 16 ธ.ค. 2504 | 30 ก.ย. 2508 | 3 ปี 9 เดือน |  ตั้งตำบลโพนทราย โดยแยกหมู่บ้านจากตำบลสามขา อำเภอสุวรรณภูมิ เป็นตำบลโพนทรายใน วันที่ 4 มีนาคม พ.ศ. 2508 |
| 18 | นายสุวรรณ สุภาผล | 10 ต.ค. 2508 | 26 พ.ค. 2514 | 5 ปี 8 เดือน |  ปี พ.ศ. 2509 กรมไปรษณีย์โทรเลขเปิดที่ทำการไปรษณีย์โทรเลขสุวรรณภูมิ โดยเปิดพร้อมกันกับอำเภอบึงกาฬ จังหวัดหนองคาย, อำเภอกันทรารมย์ จังหวัดศรีสะเกษ และอำเภอเขมราฐ จังหวัดอุบลราชธานี ตั้งตำบลเมืองทุ่ง โดยแยกหมู่บ้านจากตำบลสระคูจำนวน 12 หมู่บ้าน มีผลในวันที่ 12 เมษายน พ.ศ. 2509  ตั้งตำบลคูเมือง โดยแยกหมู่บ้านจากตำบลหนองผือ อำเภอสุวรรณภูมิ 5 หมู่บ้าน และหมู่บ้านจากตำบลสงยาง อำเภอสุวรรณภูมิ 4 หมู่บ้าน รวม 9 หมู่บ้านเป็นตำบลคูเมือง ขึ้นอำเภอสุวรรณภูมิ ณ วันที่ 11 เมษายน 2510 |
| 19 | นายประจวบ ศริ | 27 พ.ค. 2514 | 1 ก.ย. 2516 | 2 ปี 4 เดือน |  29 มิถุนายน พ.ศ. 2515 กรมสามัญศึกษาได้อนุมัติให้ตั้งโรงเรียนสุวรรณภูมิพิทยไพศาลขึ้น โดยชื่อเริ่มก่อตั้งคือ “โรงเรียนศรีสุวรรณภูมิพิทยา” (คนทั่วไปจึงมักเรียกว่าโรงเรียนศรี) โดยใช้อาคารเรียนของโรงเรียนสุวรรณภูมิ (ปัจจุบันคือโรงเรียนสุวรรณภูมิวิทยาลัย) เป็นสถานที่ในการเรียน โดยมีนายเอิบ (มนตรี) จันทรสนาม รักษาการณ์ในตำแหน่งครูใหญ่ และทำการย้ายมาสถานที่ปัจจุบันในปี พ.ศ. 2516 มีพื้นที่ 72 ไร่ และเปลี่ยนชื่อเป็น โรงเรียนสุวรรณภูมิพิทยไพศาล  7 กันยายน พ.ศ. 2514 ตั้งตำบลดอกไม้ โดยแยกหมู่บ้านจากตำบลสงยาง อำเภอสุวรรณภูมิ 8 หมู่บ้าน และจากตำบลสระคู 2 หมู่บ้าน รวม 10 หมู่บ้านขึ้นเป็นตำบลดอกไม้ |
| 20 | นายสงวน วัฒนานันท์ | 1 ก.ย. 2516 | 12 พ.ค. 2520 | 3 ปี 8 เดือน |  วันที่ 28 กุมภาพันธ์ พ.ศ. 2516 กระทรวงมหาดไทย (โดยนายพ่วง สุวรรณรัฐ รัฐมนตรีช่วยว่าการกระทรวงมหาดไทย) ได้ประกาศจัดตั้งกิ่งอำเภอเมืองสรวง และได้รับอนุมัติเมื่อวันที่ 15 มีนาคม พ.ศ. 2516 โดยประกาศในราชกิจจานุเบกษา เล่มที่ 90 ตอนที่ 26 หน้าที่ 817 ลงวันที่ 20 มีนาคม พ.ศ. 2516 ประกอบด้วย 3 ตำบล คือ ตำบลหนองผือ ตำบลหนองหิน และตำบลคูเมือง (แยกสามตำบลจากอำเภอสุวรรณภูมิ) ส่วนราชการต่าง ๆ ได้จัดส่งเจ้าหน้าที่มาปฏิบัติงานในวันที่ 1 เมษายน พ.ศ. 2516  ในปี พ.ศ. 2512–2518 กลุ่มผู้นำท้องถิ่น นำโดยกำนันสุนีย์ พวงจันทร์และสภาตำบลโพนทรายเห็นว่าการไปติดต่อราชการที่อำเภอสุวรรณภูมิไม่สะดวกเป็นอย่างมาก จึงได้มีการเคลี่อนไหวเรียกร้องขอยกฐานะเป็นอำเภอเพื่อแก้ไขปัญหาความเดือดร้อนของราษฎร จนกระทั่งในปี พ.ศ. 2519 จึงได้มีการประกาศพระราชกฤษฎีกาจัดตั้งเป็นกิ่งอำเภอโพนทราย |
| 21 | นายจำรูญ บุญโทแสง | 20 พ.ค. 2520 | 30 ก.ย. 2522 | 2 ปี 4 เดือน |  ในปี พ.ศ. 2522 ได้มีพระราชกฤษฎีกาตั้งอำเภอเมืองสรวง โดยประกาศในราชกิจจานุเบกษา (ฉบับพิเศษ) เล่มที่ 96 ตอนที่ 42 หน้าที่ 22 ลงวันที่ 25 มีนาคม พ.ศ. 2522 ยกฐานะกิ่งอำเภอเมืองสรวงขึ้นเป็นอำเภอเมืองสรวง มีผลตั้งแต่วันที่ 26 มีนาคม พ.ศ. 2522 (โดย ส. โหตระกิตย์ รองนายกรัฐมนตรี) |
| 22 | นายพงษ์เพชร ชูจินดา | 12 ต.ค. 2522 | 23 พ.ย. 2522 | 2 เดือน 11 วัน |  |
| 23 | นายพิสุทธิ์ ฟังเสนาะ | 24 ก.ย. 2522 | 23 ก.ย. 2525 | 2 ปี |  |
| 24 | นายวิรุณ ทิพากร | 24 พ.ย. 2525 | 7 ต.ค. 2527 | 1 ปี 10 เดือน |  |
| 25 | นายกิจจารักษ์ ชุ่มชื่น | 7 ต.ค. 2527 | 15 ม.ค. 2530 | 2 ปี 4 เดือน |  |
| 26 | นายเสรี ทวีวัฒน์ | 16 ม.ค. 2530 | 2 ก.ค. 2533 | 3 ปี 6 เดือน |  ในปี พ.ศ. 2532 ได้มีพระราชกฤษฎีกายกฐานะกิ่งอำเภอโพนทรายเป็นอำเภอโพนทราย เมื่อวันที่ 26 พฤษภาคม พ.ศ. 2532 โดยแยกตำบลโพนทราย ตำบลสามขา ตำบลศรีสว่าง ตำบลยางคำ โดยมีนายสุภาพ จันทร์ภิรมย์เป็นสมาชิกสภาจังหวัด (สจ.) คนแรกจากอำเภอโพนทรายในปี พ.ศ. 2533 |
| 27 | นายณรงค์ หรือโอภาส | 2 ก.ค. 2533 | 17 ต.ค. 2537 | 4 ปี 3 เดือน |  |
| 28 | นายพนม นันทวิสิทธิ์ | 17 ต.ค. 2537 | 14 ต.ค. 2539 | 2 ปี |  |
| 29 | นายธนู สุขฉายา | 14 ต.ค. 2539 | 19 พ.ค. 2540 | 7 เดือน |  |
| 30 | นายปรีชา กาญจนวาปสถิตย์ | 19 พ.ค. 2540 | 9 พ.ย. 2540 | 6 เดือน |  ในปี พ.ศ. 2540 กระทรวงศึกษาธิการจัดตั้ง "วิทยาลัยเทคนิคร้อยเอ็ด 2" ในวันที่ 28 กรกฎาคม โดยกรมอาชีวศึกษาได้สั่งให้ข้าราชการสังกัดวิทยาลัยเทคนิคร้อยเอ็ดจำนวน 3 คนทำหน้าที่เป็นผู้ประสานงานและผู้ช่วยผู้ประสานงานการจัดตั้งวิทยาลัยเทคนิคร้อยเอ็ดแห่งที่ 2 ดังนี้ นายชำนาญ เชิงสะอาด, นายจำเนียร สุธิมาธรรม, นายจิตรกร จันทร์เสละ |
| 31 | นายอำนวย จันทน์อาภรณ์ | 10 พ.ย. 2540 | 1 พ.ย. 2541 | 1 ปี |  |
| 32 | นายรังสรรค์ เพียรอดวงษ์ | 2 พ.ย. 2541 | 16 ต.ค. 2543 | 1 ปี 11 เดือน |  ในวันที่ 25 พฤษภาคม พ.ศ. 2542 พระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542 ยกฐานะสุขาภิบาลสระคูเป็น "เทศบาลตำบลสระคู"  ในวันที่ 1 ตุลาคม พ.ศ. 2543 กระทรวงศึกษาธิการได้ประกาศเปลี่ยนชื่อวิทยาลัยฯ จากวิทยาลัยเทคนิคร้อยเอ็ดแห่งที่ 2 เป็น "วิทยาลัยเทคนิคสุวรรณภูมิ" |
| 33 | นายอุไร หล่าสกุล | 27 พ.ย. 2543 | 30 ก.ย. 2545 | 1 ปี 10 เดือน |  |
| 34 | นายชูศักดิ์ สุทธิประภา | 16 ธ.ค. 2545 | 30 ก.ย. 2547 | 1 ปี 9 เดือน |  |
| 35 | นายจีระเกียรติ ภูมิสวัสดิ์ | 1 พ.ย. 2547 | 11 ธ.ค. 2549 | 2 ปี 1 เดือน |  วันที่ 27 เดือนมีนาคม พ.ศ. 2549 เปลี่ยนแปลงชื่อจากเทศบาลตำบลสระคูเป็นเทศบาลตำบลสุวรรณภูมิ  มีพื้นที่ 6.8 ตารางกิโลเมตร |
| 36 | นายนะริทธิ์ ไชยะธน | 8 ม.ค. 2550 | 23 ต.ค. 2550 | 9 เดือน |  |
| 37 | นายผดุงศักดิ์ ไชยอาลา | 24 ต.ค. 2550 | 30 ก.ย. 2552 | 1 ปี 11 เดือน |  |
| 38 | นายอานนท์ ศรีรัตน์ | 25 ม.ค. 2553 | 12 ธ.ค. 2554 | 1 ปี 11 เดือน |  |
| 39 | นายเลิศสิน จึงจรัสทรัพย์ | 13 ธ.ค. 2554 | 30 ก.ย. 2556 | 1 ปี 9 เดือน |  |
| 40 | นายปณิธาน สุนารัตน์ | 16 ธ.ค. 2556 | 30 ก.ย. 2558 | 1 ปี 9 เดือน |  |
| 41 | นายสุธี เล้าสุบินประเสริฐ | 16 พ.ย. 2558 | 6 พ.ย. 2559 | 1 ปี |  |
| 42 | นายวัยวุฒิ อาศรัยผล | 7 พ.ย. 2559 | 30 ก.ย. 2561 | 2 ปี |  ในปี พ.ศ. 2559 ได้มีโครงการจัดตั้งมหาวิทยาลัยเทคโนโลยีราชมงคลอีสาน วิทยาเขตร้อยเอ็ด ซึ่งเป็นโครงการจัดตั้งวิทยาเขตในสังกัดมหาวิทยาลัยเทคโนโลยีราชมงคลอีสานบริเวณทุ่งกุลาร้องไห้ อำเภอสุวรรณภูมิ |
| 43 | นายธนิต พันธ์หินกอง | 8 พ.ย. 2561 | 6 เม.ย. 2563 | 1 ปี 5 เดือน 2 วัน |  |
| 44 | นายณรงค์ศักดิ์ สบาย | 7 เม.ย. 2563 | 30 ก.ย. 2563 | 6 เดือน |  |
| 45 | นายโชคชัย วัฒนกูล | 8 มีนาคม 2564 | 4 ก.ย.2565 | 1 ปี 6 เดือน |  |
| 46 | นายคงคา ชื่นจิต | 28 พ.ย.2565 | 30 ก.ย. 2567 | 1 ปี 10 เดือน |  |
| 47 | นายชาณญ์ บุตรวงศ์ | 13 ม.ค.2568 | ปัจจุบัน |  |  |